Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: azzal összefüggésben más törvények módosításáról szóló 2003. évi LIII. törvény, amely módosította a szolgálati titok
Paragraph Index: 848

azzal összefüggésben más törvények módosításáról szóló 2003. évi LIII. törvény, amely módosította a szolgálati titok törvényi meghatározását. Az adatvédelmi biztos közleményben hívta fel az érintett szervek figyelmét, hogy amennyiben a Ttv. változása miatt indokolt, tegyék meg a szükséges intézkedéseket szolgálati titokköri listáik felülvizsgálatára. Erre tekintettel 2003 novemberében a KEHI elnöke az adatvédelmi biztos számára véleményezésre megküldte az új szolgálati titokköri listájának 6 pontból álló tervezetét. Az adatvédelmi biztos mind a 6 ponttal szemben súlyos kifogásokat fogalmazott meg (1329/T/2003). Egyebek mellett felhívta arra a figyelmet, hogy a kormány számára készülõ döntéselõkészítõ iratok számára megfelelõ védelmet jelent az Avtv. 19. § (5) bekezdése.* A döntéselõkészítéssel összefüggõ adatok szolgálati titokká minõsítése csak abban az esetben lehetséges, ha az adatfajta a Ttv. szolgálati titok definíciójának is megfelel. Az állásfoglalás immár sokadszorra utalt arra, hogy „a szolgálati titokköröket az adott szerv kezelésében lévõ konkrét adatfajták megnevezésével és csak a Ttv.-vel összhangban lehet meghatározni. A különbözõ törvényekben meghatározott titokfajták a magyar jogrendben polgári jogi, munkajogi és büntetõjogi védelem alatt állnak. Elfogadhatatlannak tartom egy alkotmányos alapjog parttalan, és az adatkezelõ belátása szerinti korlátozását a közigazgatás esetleges fegyelmezetlen mûködésének megakadályozására. A KEHI vizsgálatai közpénzek felhasználásának ellenõrzésére irányulnak. A közpénzekkel összefüggõ adatok fõszabály szerint [lásd Avtv. 19. §, Ptk. 81. § (3) és (4) bekezdése] nyilvánosak. A KEHI vizsgálati dokumentumaiban esetlegesen szereplõ üzleti titkokat, banktitkokat stb., valamint a magánszemélyekre vonatkozó adatokat a hatályos törvényi elõírások szerinti védelemben kell részesíteni.” Az adatvédelmi biztosi észrevételek nyomán a KEHI a tervezetet a dolog érdemét nem érintõ módon átdolgozta, de közzé nem tette.

Source: https://magyarkozlony.hu/hivatalos-lapok/8d84d09a422734829a809ca17d0e2bc7a9618071/dokumentumok/bc659edd643603e456e0b6ea48da97468fc77958/letoltes